de fi is is is is is is is is is nl pt en is et is ceb en is ast pt pt de de cs cs cs en sv de de en en is en is is is is is is is is is is is ca is is is is is is is is de en pt sk is is is is cs is en en fr
Leitarhundar :: Nokkrir punktar um víðavangsleit – Grein e. Steinar Gunnarsson
Það eru nokkur atriði sem mig langar að nefna vegna víðavangsleitarþjálfunnar með hundum. Sérstaklega til að menn glöggvi sig á því hvað þarf til svo að sem bestur árangur náist með hvern og einn hund. Við erum búin að vera nokkuð dugleg að æfa hér eystra undanfarið og margt jákvætt sem maður hefur verið að sjá og vonandi koma þessir punktar þeim að gagni sem eru að byrja, og hinum væntanlega líka.
Fyrst skal nefna hundakynið sem unnið er með. Vinnuhundakyn þau sem við notumst helst við eru ræktuð með mismunandi verkefni í huga og eru þær ræktunaráherslur það sem við m.a. höfum að leiðarljósi við þjálfun hunda. Sem dæmi má nefna fuglahunda eins og labrador. Þeim er eðlislægt að nota nefið til að leita uppi bráð, og því er auðvelt, ef rétt er að farið, að kenna þeim að nýta nefið til að finna mann, eða hvað sem er nánast. Eins er þeim eðlislægt að sækja og því liggur bringselsþjálfun sérstaklega vel við þeim (þó ég mæli ekki með því).
Sheffer hundar eru af sumum flokkaðir sem “fjárhundakyn” en þó myndi ég persónulega velja mér eitthvað annað ef ég væri að leita mér af fjárhundi. Vel ræktaðir sheffer hundar hafa aftur á móti sterka dráps- og veiðihvöt og af þeim sökum þarf maður að fara mjög gætilega í þjálfunina og gæta þess að missa aldrei stjórnina yfir hundinum. Passa þarf alla átakaleiki við hundinn og æsing. Þeir eru hins vegar, ef vel tekst til, frábærir vinnuhundar og miklir félagar.
Border Collie er líklegast hentugasta hundakynið fyrir víðavangsleit en þó er eitt og annað sem þarf að hafa í huga þegar maður þjálfar BC. Þeir eru ræktaðir sem fjárhundar og kemst ekkert hundakyn með hælana þar sem þeir hafa tærnar í þeim efnum. BC er þekktur fyrir “dáleiðandi augnaráð” eða þeir leita eftir augnkontakt við bráðina (féð). Þeir nota augun mikið og það þarf maður m.a. að hafa í huga þegar verið er að kenna þeim að leita, með því að nota nefið. BC er skarpgreindir hundar og jafn fljótir að læra vitleysurnar eins og það rétta og því er brýnt að þjálfarinn sé alltaf með það á hreinu hvað hann hyggst gera og hvernig.
Það sem þarf að vera til staðar til að hundur henti í víðavangsleit eru nokkur grundvallaratriði eða hvatir. Þær eru: veiðhvöt, drápshvöt (kannski ljótt orð en ég finn bara ekkert annað yfir það), leitarhvöt, og síðast en ekki síst umhverfisstöðugleiki og rík flokkshvöt.
Ef þetta er allt til staðar og ríkt í dýrinu þá ættu líkurnar að komast alla leið að vera miklar. Það byggist hins vegar á því að fá rétta þjálfun (tamningu). Ein smá mistök í þjálfun geta haft alvarlegar afleiðingar og því brýnt að notaðar séu viðurkenndar aðferðir við þjálfunina og allri tilraunastarfsemi haldið í algjöru lágmarki.
Þættir sem hafa ber í huga við upphaf þjálfunnar:
Ekki er rétt að hefja þjálfun fyrr en búið er að finna verðlaun fyrir hundinn (hvati). Ef hundurinn fær ekki viðundandi verðlaun eru líkurnar á því að hann endurtaki æfinguna minni en ella.
Hundurinn þarf að vera öruggur í umhverfinu sem æft er í áður en æfingin er lögð upp.
Nauðsynlegt er að hafa góðan fígúrant sem veit nákvæmlega hvað á að gera og hvernig á að bregðast við.
Eitthvað sem hundurinn síðan tengir við verkefnið. Muna að gefa ekki nema eina skipun, ekki tönglast í orðinu, hljóðinu og nota jákvæðan tón.
Ekki bogra yfir hundinn þegar hann er sendur af stað.
Ekki byrja æfinguna fyrr en búið er að undirbúa hana, m.a. með þvi hvernig skuli bregðast við því sem upp kann að koma.
Þetta eru nokkur atriði sem skipta miklu máli og efni í heila bók og rúmlega það ef á að fara að kafa í fræðin sem slík. Enginn einstaklingur er eins og er það leiðbeinandans að sjá hvað hentar hverjum og einum.
Ég mæli eindregið með því þegar menn ætla að fá sér hvolp eða hund að velja hund úr VIÐURKENNDRI vinnuhundaræktun, en ekki vera að reyna að finna upp hjólið aftur og aftur og takast það ekki…… Það er búið að vinna þá vinnu fyrir okkur af mönnum sem eyddu æfistarfi sínu í að framrækta hundakyn svo þau nýttust sem best í vinnu. Því ekkert annað fyrir okkur að gera en að velja sér rétta hundinn og fá ábyrgan og reyndan aðila til að aðstoða við það. Síðan má nefna að þeir vinnuhundaræktendur sem ég þekki, bæta gallaða hunda með þvi að láta kaupandann fá annan hvolp eða peningana til baka.
Gangi ykkur vel og verið dugleg að æfa.
Aðalfundur 2015 – fundarboð
Sumarúttekt og aðalfundur Leitarhunda SL 2014
Select Month April 2018 March 2016 July 2015 February 2015 June 2014 May 2014 September 2013 July 2013 June 2013 March 2013 February 2013 January 2013 November 2012 October 2012 September 2012 August 2012 May 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011 March 2011 February 2011 January 2011 December 2010 November 2010 October 2010 September 2010 August 2010 July 2010 June 2010 May 2010 April 2010 March 2010 February 2010 January 2010 December 2009 November 2009 October 2009 September 2009 August 2009 July 2009 June 2009 May 2009 April 2009 March 2009 February 2009 January 2009 December 2008 November 2008 October 2008 September 2008 August 2008 July 2008 June 2008 May 2008 April 2008 March 2008 February 2008 January 2008 November 2007 October 2007 September 2007 August 2007 July 2007 June 2007 May 2007 April 2007 March 2007 February 2007 January 2007 October 2006 September 2006 August 2006 July 2006 June 2006 May 2006 April 2006 March 2006 February 2006 January 2006 December 2005 November 2005 October 2005 September 2005 August 2005 June 2005 May 2005 April 2005 March 2005 February 2005 January 2005 December 2004 November 2004 October 2004 September 2004 July 2004 June 2004 May 2004 March 2004 February 2004 January 2004 December 2003 November 2003 October 2003 September 2003 August 2003 December 2002 October 2002 June 2002 May 2002 November 2001 October 2001 May 2001 July 2000 June 2000 May 2000 June 913